ДОКЛАД

# **За осъществените дейности през 2021г.от НЧ”БОРБА-1927”с. Сърница,**

**Читалището в с. Сърница все още продължава да бъде организатор на културния живот в селото. Основното направление, по който се развива дейността на читалището са: -Културно-Масова, библиотечна и художествена самодейност. През 2021г сме се старали да отбелязваме някои бележити дати и празници от културния календар. Поради ситуацията в цялата страна и закон за мерки и действия по време на пандемията и ограничителните забрани, някои от плануваните мероприятия не беше възможно да се осъществят. Първия празник си остава Бабин ден, където от години е традиция да отдадем заслужено уважение на бабата-акушерка и първа помощничка на родилката, каним и личния лекар/фелдшер/ на селото, като по този начин изразяваме благодарността си към хората в бяло, грижещи се за нашето и на децата ни здраве. Годишнина от обесването на Васил Левски, витрина от книги и портрети в библиотеката. На първи март посрещане на Баба Марта с децата от ЦДГ ”Снежанка”, на този ден Баба Марта с кошничка в ръката завързва мартеници от бял и червен конец-символ на чистота и здраве и с кратка програма посветена за мартеницата защо е бяла и червена. На осми март –подготвихме в тесен кръг със членовете на читалището кратка развлекателна програма, като по този начин изразяваме нашето отношение. –Великден с децата от детската градина и с помощта на техните учителки се организирахме заедно на Великденска изложба-яйца, курабийки и др. Цветница-Най оригинално цвете .С членовете на читалището се организирахме и засадихме цветя в двора на кметството/читалището/. Традиция е читалището да отделя заслужено внимание за 24 май ден на Славянската писменост, просвета и култура –Витрина табло за просветителите Кирил и Методий. За втори юли винаги изготвяме витрина табло за Христо Ботев. –Първия ден на м. октомври е деня на възрастните, където посещаваме най-възрастен жител от селото ни със скромен подарък. – За първи ноември –Деня на будителите изготвяме витрина и символични награди за редовни читатели за най млад и най възрастен читател.- На трети декември – Деня на инвалидите-отново посещение на инвалид в дома му символичен подарък. – Последните мероприятия ,/празник/ са Коледа и Нова година в ограничен състав и при спазване на изискванията изпратихме старата година с пожелание да бъде по-добра и успешна-2022г.**

# **Основната дейност си остава библиотечната. Вярно е, че в днешно време има по-модерни и привлекателни средства за информация на човека, но читалището разполага със чудесна библиотека за духовното развитие на подрастващите и на възрастното поколение. На разположение в библиотеката са и периодични издания на вестници, списания др. През 2021г. обогатихме книжния фонд на библиотеката със 6бр. нови книги плюс 5бр. дарени книги от читатели: Библиотеката в момента разполага със 2838 тома литература. Регистрираните читатели са предимно ученици и по-малък е броя от възрастното поколение. Общо посетители-315. Регистрирани-25души от тях-15 деца до14г. От 15 до 30г. -10 души-8 жени и 2 мъже. По отношение на Художествената самодейност, нямаме действащи групи а в случай на нужда се сформира такава. Финансовите средства на читалището се изразяват в получените субсидии от Министерството на културата и се изразходват по предназначение-за издръжка на читалището и проведените от него мероприятия, а в случай на необходимост от до финансиране от общината. В това се изразява накратко дейността на НЧ”Борба1927”с.Сърница през календарната-2021год.**

# **15.02.2022 Секретар-библиотекар**

С. Сърница С. Рамадан ………………